มีก้อนอยู่ในเปลือกตาค่ะ ไม่มีอาการเจ็บหรือมีน้ำตาไหล อาการปกติทุกอย่าง ก่อนหน้านี้ก็คือตาบวมแดงข้างเดียว เป็นมาอาทิตย์หนึ่งละค่ะ
สวัสดีค่ะ การวินิจฉัยที่เป็นไปได้-ตากุ้งยิง คือการอักเสบและติดเชื้อของต่อมไขมันที่เปลือกตา-ภูมิแพ้ที่ตา อาจมีตาบวม น้ำตาไหล คันตา-การระคายเคืองจากสารเคมี เช่น เครื่องสำอาง น้ำหอม หรือเป็นระคายเคืองจากการโดนแมลงกัด-มีโรคไตเรื้อรัง หรือมีภาวะหัวใจวาย แต่หนังตาจะบวมทั้ง 2 ข้าง- สาเหตุอื่นๆเช่น การนอนดึก ร้องไห้ อุบัติเหตุโดนกระแทกที่เปลือกตาแนะนำว่าถ้าเป็นมา 1 อาทิตย์ ไม่ทุเลา ตอนนี้ยังปวด บวมมาก มีน้ำตาไหล มีหนองไหล มีตาแดง ปิดตาได้ไม่สนิท มองเห็นเปลี่ยนแปลง ควรไปพบจักษุแพทย์เพื่อตรวจหาสาเหตุค่ะการดูแลตัวเองเบื้องต้น ไม่ไปขยี้ตา งดการใส่คอนแทคเลนส์ชั่วคราวหากใช้อยู่ งดการใช้เครื่องสำอางบริเวณตาชั่วคราว และหลีกเลี่ยงสิ่งที่อาจทำให้แพ้ต่างๆ สามารถประคบเย็นบริเวณเปลือกตาเพื่อลดบวมได้